laion/Wikipedia-Exotic huggingface dataset:
שוק רמלה לוד

שוק רמלה לוד הוא שוק מזון וביגוד ישראלי, שהתקיים תחילה ברמלה ולוד ובהמשך הפך לשוק הנודד גם במספר מקומות נוספים ברחבי ישראל. בשוק רמלה ניתן למצוא מגוון מוצרים, בעיקר מזון וביגוד תוצרת הארץ. השוק כיום מתפקד גם במיקומו המקורי וגם כ"שוק נודד" ברחבי הארץ. בין השאר השוק מתארח למשך יום בשבוע בעין המפרץ, בירושלים (ליד תחנת הרכבת ירושלים – מלחה), באזור התעשייה של עמק חפר, בחדרה ועוד. השוק פעל מספר פעמים בעבר ללא רישיון קבוע בחלק מהמקומות, או נתקל בהתנגדות גורמים מקומיים, ולכן עבר לאורך השנים בין אתרים שונים (למשל ממתחם "ביג" בקריית אתא לעין המפרץ, ומתחנת האוטובוסים המרכזית "אגד" בפרדס חנה אל אזור התעשייה עמק חפר). מיקום השוק ברמלה הוא על שדרות שלמה המלך, מזרחית מהשוק הקבוע של רמלה, מול המסגד הגדול. לעיתים מאמצים שווקים נודדים ברחבי הארץ את הכינוי "שוק רמלה לוד" לשווקיהם, אף כי אינם במקור משוק זה. ב-2006 פסק בית המשפט המחוזי בחיפה כי השם "שוק רמלה לוד" אינו בחזקת קניין רוחני, ולכן לכל אחד ניתנת הזכות להשתמש בו. מנחם הורוביץ, ‏שווה בדיקה: שוק רמלה-לוד, באתר ‏מאקו‏, 2 במאי 2010 דפנה אנקור, שוק רמלה לוד החל לפעול במתחם תחנת הרכבת במלחה, 6 במאי 2008, באתר "מקומונט ירושלים" שוק רמלה לוד עבר לאזור התעשייה עמק חפר, 20 בדצמבר 2008, באתר "מגזין המושבות" שוק רמלה לוד | מידע ופרטים באתר שוק רמלה, באתר www.shukramla.co.il התגעגעתם? שוק רמלה-לוד מגיע למתחם מול החוף וילג' בחדרה, באתר מגדלור ניוז, ‏26 ביולי 2021 ביהמ"ש דחה בקשה לאסור שימוש בשם "שוק רמלה-לוד המקורי", באתר גלובס, 4 באפריל 2006
זך

האם התכוונתם ל... אורי זך – מוזיקאי ישראלי אתי זך – זמרת הידועה בשם הבמה אישתאר דניאל זך – שף ישראל נתן זך – משורר ישראלי זק שך
סטרטפורד (מנצ'סטר רבתי)

סטרֶטפורד (אנגלית: Stretford) היא עיירה השוכנת ברובע המטרופוליטני טראפורד, הנמצא במחוז מנצ'סטר רבתי שבאנגליה, הממלכה המאוחדת. אוכלוסייתה מאופיינת בדרך כלל בפועלים ובאוכלוסייה קשת יום. סטרֶטפורד היא עיירה קטנה יחסית, ואין בתחומה אתרי תיירות מוכרים. היא מוכרת בעיקר כמקום לידתו של מוריסי, זמר הפופ הבריטי, בזכות העובדה שבאצטדיון של מנצ'סטר יונייטד ששוכן בסמוך, קרוי השער המערבי "שער סטרטפורד", וכמקום שממנו באה להקת ג'וי דיוויז'ן (Joy Division). מדיה וקבצים בנושא סטרטפורד בוויקישיתוף ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
נפת שוף

נפת שוף (בערבית: قضاء الشوف, בתעתיק מדויק: קצ'אא' אלשוף, הגייה: קַדַ֫א א-שוף) היא אחת מתוך שש נפות של מחוז הר הלבנון בלבנון. בצפונה גובלת בנהר דאמור, מדרום גובלת בנהר האוולי, ממערב בים התיכון וממזרח בהרי אל-בארוכ.[דרושה הבהרה] בירת הנפה היא בית א-דין. בתחום הנפה, מדרום-מזרח לביירות בירת לבנון, נמצאים הרי השוף שהם חלק מהר הלבנון. נכון ל-31 בדצמבר 2017, אוכלוסיית הנפה עומדת על 231,427 תושבים שיושבים ב-97 יישובים (72 רשויות מקומיות). מדיה וקבצים בנושא נפת שוף בוויקישיתוף ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
ויהי ערב

וַיְהִי עֶרֶב (ידוע גם כ"בשמי ערב כחולים") הוא עיבוד שירי בחרוזים לאגדת ילדים של הנס כריסטיאן אנדרסן מתוך הסיפור "מה שראה הירח". את העיבוד כתבה הסופרת פניה ברגשטיין בשנת 1949 בהוצאת הקיבוץ המאוחד ואייר חיים האוזמן, ובמרכזו ילדה שהלכה לומר "ליל מנוחה" לאפרוחים. הסיפור השירי עוסק בילדה בודדה במרחב הכפרי, היוצאת למסע לילי בחצר ביתה, בשעת ערב בה השמיים כחולים. במרכזו של המסע נמצא הירח, המלווה במבטיו את מעשיה. בזמן שהיא הולכת לומר "ליל מנוחה" לאפרוחים, היא מעוררת רעש בלול ומפחידה אותם. אביה של הילדה מגיע בעקבות הרעש, רואה את המהומה וכועס על כך. אולם דמעה שנוצצת בעינה של בתו מעוררת בו חמלה, הוא מנשק אותה וסולח, וכך גם הירח. השימוש ב"ויהי ערב" מרמז על בריאת העולם הבראשיתי "ויהי ערב, ויהי בוקר" הנזכר בכל אחד מימי הבריאה. זאת דרכה של הסופרת לרמז לנו על הסיפור הגדול שלפנינו, וברגע שהאב סולח והסדר מושב על כנו, מסתיים הסיפור הבראשיתי, והאדם והטבע חיים יחדיו בשקט ושלווה, זאת לאחר שהילדה עברה חוויה חינוכית. ויהי ערב מאויר בחציו בגוונים צבעוניים ובחציו בגוונים מונוכרומטיים כחולים. המונוכרומטיות מסייעת לחסוך בהוצאות הדפוס, אך גם מתאימה לערב בו השמיים כחולים-צלולים ולרוח הדברים בהם הכחול מסמל עצב ומתאים לעצב בתיאור מצבה של הילדה הקטנה שנמצאת לבדה "בלא אח וחבר". בשנת 2010 יצאה גרסה נוספת של הספר בשם "ויהי ערב חדש" עם איוריה הגנוזים של אילזה קנטור-דאוס, במלאת עשור למותה. האיורים שנעשו עבור הגרסה המקורית, נגנזו על ידי הוצאת הקיבוץ המאוחד והוחלפו באיוריו של האוזמן. פניה ברגשטיין, "ויהי ערב" בפרויקט בן-יהודה יעל דר, אם אין אור, אז איך זה שהכל זוהר כל כך, באתר הארץ, 28 באוגוסט 2006 מרית בן ישראל, הם חושבים שאנחנו רעים – על ויהי ערב של פניה ברגשטיין, 7 ביולי 2010 מרית בן ישראל, מה ראה הירח? – פוסט המשך על "ויהי ערב" של פניה ברגשטיין, 9 ביולי 2010 יעל דר, גלריה, תעלומת המאייר שנעלם, באתר הארץ, 5 בספטמבר 2010 עינת אמיתי, אילו הירח יכול היה לדבר, באתר הפנקס עינת אמיתי, ויהי ערב הלא נודע של אילזה קנטור-דאוס ופניה ברגשטיין, בבלוג תרבות לילדים בקיבוצים עינת אמיתי, פריץ-זיגמונד חיים פרד האוזמן - רטרוספקטיבה, בבלוג תרבות לילדים בקיבוצים לוטם פינצ'ובר, בשמי ערב מאוירים, באתר הפנקס דודו פלמה, ויהי ערב (ויהי בוקר יום אחד) גיל סלוביק, ויהי ערב וחקירת המעשה הטוב, תוכן ועניינים, המרכז האקדמי שלם "מה שראה הירח" בתרגום לאנגלית. "ויהי ערב" מבוסס על הפרק השני. באנגלית משתמשים ב-Blue (כחול) הן כדי לתאר את הצבע, והן כדי לתאר מצב של עצבות
קומוניקטיבי

קומוניקטיבי הוא אלבום האולפן השני של הזמרת-יוצרת הישראלית נינט טייב. האלבום יצא לאור ב-18 בנובמבר 2009, על ידי חברות התקליטים הליקון. האלבום הופק על ידי ברוך בן יצחק ומרק לזר, חברי להקת רוקפור, וכולל 13 רצועות אשר נכתבו והולחנו ברובן על ידי טייב עצמה, בשיתוף עם חברי להקת רוקפור. אמנים נוספים שהשתתפו בכתיבה ובהלחנה הם אמיר דדון ומארינה מקסימיליאן בלומין. באלבום מנגנים חברי להקת רוקפור, טייב עצמה, והצ'לנית מאיה בלזיצמן. הסינגל הראשון מהאלבום, "אם אני אלך", יצא לאור ב-9 ביולי 2009. בעקבותיו שוחררו מהאלבום כסינגלים השירים "מדברים", "הכלה", "אולי בחגים" ו"יקינטון". לאחר צאתו, זכה האלבום לביקורות טובות ברובן. הגדילו לעשות מבקרי המוזיקה אסף נבו, שהגדיר את נינט בעקבות האלבום כ"זמרת הרוק המובילה בארץ", ואבישי מתיה, שבביקורת שכתב על "קומוניקטיבי" אמר "נינט טייב, היא ולא אחרת, מתווה את הדרך למהפכת הרוק השלישית, שתגיע". לצד הביקורות המקצועיות הטובות, האלבום לא נחל הצלחה מסחרית, ונמכר באלפי עותקים בודדים בלבד. האלבום לא התקבל בצורה טובה גם על ידי הקהל כאשר מופע ההשקה של האלבום בפסטיבל ערד לווה בקריאות בוז וכינויי גנאי. מידע על האלבום קומוניקטיבי באתר MusicBrainz אבישי מתיה, ‏יחפה מסטיגמות, באתר גלובס, 9 ביוני 2009 עידו רוזן, "תמיד אפשר לעשות דואט עם אייל גולן": נינט משיקה אלבום, באתר הארץ, 15 בנובמבר 2009 אסף נבו, ‏מאמי, שיחקת אותה, באתר ‏מאקו‏, 20 בנובמבר 2009 "קראו לי זונה": נינט חוזרת להופעה המצמררת בפסטיבל ערד, באתר mako
9GAG

9GAG הוא אתר באנגלית שיוסד על ידי תושבי הונג קונג ומאוחסן על שרת הממוקם בארצות הברית. האתר עלה לרשת בשנת 2008 ומאז הפך למוקד פופולרי מאוד בתרבות תופעות האינטרנט והממים. האתר מחולק לשש קטגוריות – Hot, ‏Trending, Fresh, Cute, Geeky ו- GIF. כאשר משתמש רשום מעלה תמונה או סרטון, אלה מופיעים באזור ה־Fresh, שם היא מועמדת לשיפוטם של גולשי האתר. כשתמונה מקבלת מספיק הצבעות חיוביות היא עוברת לאגף ה־Trending ואם היא מקבלת מספיק הצבעות גם שם היא עוברת לאזור הראשי – Hot אשר מהווה את ערוץ התוכן המופיע בעמוד הראשי של האתר. אין חובה להירשם לאתר כדי לגלוש בו, אך הרשמה הכרחית כדי להצביע לתמונות, להגיב עליהן, לסמן אותן כמכילות תוכן פוגעני או כדי לבטל את "מצב בטוח" ("safe mode") אשר מסתיר תמונות בעלות אופי מיני. האתר לא מתיר שימוש מיני בוטה. גולשי האתר הקבועים מכנים את עצמם 9Gaggers. לפי מדד אלקסה, 9GAG נמצא בין 400 האתרים הנצפים בעולם. האתר מדורג במקום ה-71 בברזיל, במקום ה-22 בפורטוגל וזוכה לפופולריות גדולה במדינות רבות אחרות כמו גם בישראל. ישראלים אף פתחו אתר דומה הנקרא "10GAG" שלמעשה מתבסס על אותו עיקרון, אך בעברית. 10GAG נסגר ב-2015 עקב אי הצלחתו של האתר. בבסיס האתר תמונות ממקורות חיצוניים שעוברות עריכה על ידי המשתמשים. רובם מתבססים על ממים קיימים באינטרנט, על תרבות הפופ, על סאטירה ועל אירועים שעל סדר היום האקטואלי. חלק גדול מהתכנים עוסק באנשים מפורסמים, כמו גם דמויות בדיוניות כמו ספיידרמן והארי פוטר, על חלק מהדמויות נוהגים לצחוק וחלק נערצים. מאפיין נוסף של האתר הם דמויות ה-Rage Comic, דמויות קבועות המצוירות בקו מרושל במתכוון. לכל דמות אפיון סטריאוטיפי מובהק והן מייצגות צדדים שונים בהתנהלות האנושית באינטרנט או בחיים האמיתיים. שימוש נפוץ נעשה בתמונות Imagebank ותמונות אחרות שמקורן בדרך כלל לא ידוע שמופיעות באופן חוזר כשהן מלוות בציטוט המיוחס לדמות המצולמת (למשל: תמונה של נערת פרחים מודרנית המופיעה בליווי טיעונים לקויים לוגית לתפיסת עולמה הליברלית). האתר שותף למגמה הכוללת של עיסוק מרובה בחתולים, ובמידה פחותה עוסק גם בבע"ח אחרים. ב-rage comics, נהוגה שפה שלא מאפיינת את הדיבור היומיומי ויש בה ציטוטים שחוזרים על עצמם. לדוגמה, כל פעם שמציגים משהו או מישהו בקומיקס, נהוג להגיד קודם "le", ובדרך כלל לדמות הראשית קוראים Derp ולדמות המשנית Herp ולדמויות נשיות Derpina ו- Derpete. בנוסף, לפעמים, חלק מהתכנים כוללים צחוק על אירוע אקטואלי שקרה (לדוגמה: אחרי הבחירות ברוסיה ב-2011, צחקו על כך שכביכול 140% מהאנשים הצביעו בבחירות). בסוף שנת 2016 החליטה הנהלת האתר לחסום חלק מהתכנים אשר היו מועלים על ידי הגולשים, ונתפסו כפוגעניים בעיני מנהלי האתר. (תכנים אשר נחשבו כ"מסורת" וכ"אייקונים" למשתמשי האתר). ההחלטה עוררה כעס בקרב רבים מגולשי האתר. מדיה וקבצים בנושא 9GAG בוויקישיתוף אתר האינטרנט הרשמי של 9GAG (באנגלית) אתר 9GAG 9GAG, ברשת החברתית פייסבוק 9GAG, ברשת החברתית אקס (טוויטר) 9GAG, ברשת החברתית אינסטגרם 9GAG, באתר פינטרסט
אדולף כרמיה

אדולף יצחק-יעקב כְּרֶמְיֶה (צרפתית: Adolphe Isaac-Jacob Crémieux‏; 22 באפריל 1796 – 9 בפברואר 1880, פריז) היה מדינאי צרפתי-יהודי שכיהן כשר המשפטים של צרפת. כרמיה נולד בעיירה נים, במחוז גאר שבצרפת. מוצא משפחתו היה מיהודי האפיפיור שישבו בעיר קרפנטרה. אביו היה סוחר במשי. בתקופת הקיסרות של נפוליון למד משפטים בפריז, ובשנת 1817 שב לנים והחל לייצג קורבנות של רדיפה פוליטית ואפליה דתית, במיוחד יהודים. כרמיה נמנה עם פעילי השמאל הצרפתי, ובהדרגה עלה מעמדו בחוגים הליברליים. ב-1840 פעל עם משה מונטיפיורי למען העצורים בעלילת הדם בדמשק. ב-1842 נבחר כציר בפרלמנט והיה לאחד הפעילים המרכזיים של אופוזיציית השמאל. בהמשך הושם במאסר על פעילותו זו. כרמיה היה פעיל מאוד בנושא ביטול שבועת היהודים, שבוטלה לבסוף ב-1846. בשנת 1848, לאחר שהודח המלך לואי פיליפ מכיסאו וקמה הרפובליקה השנייה, התמנה כרמיה לשר המשפטים הצרפתי. באותה שנה הודיע כרמיה על ביטול העבדות בקולוניות הצרפתיות. ב-1860 נמנה עם מייסדי חברת כל ישראל חברים (אליאנס) שמטרתה הייתה עזרה ליהודים שהופלו על רקע דתי ונפגעו זכויות האזרח שלהם. כרמיה החזיק בתפקיד נשיא החברה עד מותו. במסגרת תפקיד זה עבר כרמיה בארצות אירופה ופעל למען הענקת שוויון זכויות ליהודים. ב-1870, לאחר נפילת נפוליאון השלישי, התמנה שוב לשר המשפטים. בכהונה זו ביטל את עונש המוות למתנגדים פוליטיים. באותה שנה קיבלו יהודי אלג'יריה אזרחות צרפתית על-פי חוק חדש ביוזמתו, שקיבל את השם "פקודת כרמיה" (צו כרמיה). כרמיה נבחר כסנטור לכל חייו ובכך סיים את חייו הפוליטיים. במהלך חייו כיהן כנשיא המועצה המרכזית של יהודי צרפת. למרות יחסו הקרוב ליהודים והפעולות הרבות שנקט למענם, כרמיה נחשב ליהודי מתבולל ובניו התנצרו. כרמיה היה פעיל בבונים החופשיים של צרפת, ביצע רפורמות, הקים את ההנהגה הארצית והיה בעל דרגה של "Souverain Grand Commandeur" במועצה הצרפתית העליונה. על שמו קרויים רחובות שונים במושבה הגרמנית בירושלים, ליד שדרות רוטשילד בלב תל אביב, בחיפה, ובפריז. מיכאל אביטבול, תולדות האנטישמיות מכרמיה לפטן: "אנטישמיות באלג'יריה הקולניאלית 1870–1940", הוצאת מרכז זלמן שזר, 1994 דב קסלמן, לוחם החופש היהודי מפריז, 'סגולה' מגזין ישראלי להיסטוריה, 23–25, 2012 יואל בן בנימין עלק, חיי כרמיה, נדפס בממל, 1882 מדיה וקבצים בנושא אדולף כרמיה בוויקישיתוף נשבע להגן, נאמן למקור, הספרייה הלאומית ביוגרפיה מפורטת של כרמיה (אנגלית) תאריכים בחייו ותמונתו (צרפתית) "אדולף כרמיה", במהדורת 1901–1906 של האנציקלופדיה היהודית (באנגלית) יצחק אדולף כרמיה (1796-1880), דף שער בספרייה הלאומית אדולף כרמיה, באתר אנציקלופדיה בריטניקה (באנגלית) אדולף כרמיה, באתר "Find a Grave" (באנגלית) הרב יהושע פאליק זאב וולפסון, אניה בלב ים, ‏פאלטישען, תר"מ; קינה על מות השר יצחק כרמי ז"ל, באתר היברובוקס הכתוב בכרמיה - קיבוץ, ב"אתר תנועת העבודה" שגוי, ראו שיחה:כרמיה (קיבוץ)
לוגן הנדרסון

לוגן (פיליפ) הנדרסון (באנגלית: Logan Phillip Henderson; נולד ב-14 בספטמבר 1989) הוא שחקן וזמר-יוצר אמריקאי. מוכר בשל השתתפותו בסדרת הטלוויזיה "ביג טיים ראש" בניקלודיאון. לוגן נולד וגדל בנורת' ריצ'לד הילס, פרבר של העיר פורט וורת', טקסס למשפחה יהודית. בגיל 18 עבר לקליפורניה כדי לפתח את קריירת המשחק שלו. בתחילת דרכו הנדרסון גילם תפקיד קטן כבריון בתוכנית הטלוויזיה "אורות ליל שישי" (Friday Night Lights). הפריצה הגדולה של הנדרסון בתחום הייתה בסדרת הטלוויזיה "ביג טיים ראש" בניקלודיאון. הנדרסון גילם בסדרה למשך כל ארבע העונות את לוגן מיטשל - אחד מחברי הלהקה על שמה נקראת הסדרה ואשר מתקיימת ופועלת גם כלהקה אמיתית. בשנת 2015 דיבב בפרק אחד של הסדרה "הפינגווינים ממדגסקר". הנדרסון חתם עם סוני מיוזיק אנטרטיינמנט וקולומביה רקורדס כחלק מלהקת "ביג טיים ראש" בשנת 2009. אלבום הבכורה של הלהקה, "BTR" יצא לאור ב-11 באוקטובר 2010, מתוכו יצא הסינגל "Oh Yeah", בו הנדרסון לקח חלק בכתיבתו. האלבום השני של הלהקה "Elevate" יצא לאור ב-21 בנובמבר 2011 ובו לוגן השתתף בכתיבת השירים : "Time of Our Life" יחד עם המפיק ניקולאס פורלונג, ובכתיבת השירים "Music Sounds Better With U" ,"Love Me, Love Me, ו-"Superstar" יחד עם שאר חברי הלהקה. אלבומה השלישי של הלהקה "24/Seven" שוחרר ב-11 ביוני 2013, ומתוכו הנדרסון כתב יחד עם שאר הלהקה את הסינגל שהוא גם שיר הנושא של הלהקה "24/Seven". זוהי אלבומם האחרון של הלהקה לפני פירוקה. ו-"Superstar". לאחר פירוק הלהקה בשנת 2014, הנדרסון לקח הפסקה למשך שלוש שנים כדי להתמקד בחייו האישיים. בדצמבר 2016 הודיע על הוצאת סינגל הבכורה שלו "Sleepwalker". הסינגל שוחרר ב-27 בינואר 2017, מה שהציג את הסאונד החדש שלו, שתואר על ידי המפיק המוזיקלי ניקולאס פורלונג כעל סינגל מתהדר ב"צליל פופ גראנג כהה". הסינגל השני שלו "Bite My Tongue" שוחרר ב-15 בספטמבר 2017, כשהוא ממשיך בכיוון הקולי של סינגל הסולו הראשון שלו. הוידאו קליפ הנלווה אליו זכה לביקורות נלהבות של מבקרים ומעריצים כאחד, שהחמיאו להתפתחותו של המוזיקה שלו מאז "ביג טיים ראש". סינגל שלישי "Speak of the Devil" שוחרר להורדה דיגיטלית ב-30 באוקטובר 2017. ב-15 בפברואר 2018 יצא הסינגל שלו תחת הכותרת "פעילויות אקוסטיות" ובו שלושת הסינגלים הראשונים שלו בגרסה אקוסטית. הזמר הזכיר את הוצאת אלבום הבכורה הקרוב שלו במדיה החברתית, והעלה תמונות מצילומי האלבום כולל פוסט אחד עם רשימת השירים של האלבום. ב-14 במאי 2018 הודיע הנדרסון על שם אלבום הבכורה שלו שיקרא "Echoes of Departure and the Endless Street of Dreams - Pt. 1", והוא שוחרר ב-18 במאי 2018 להורדה דיגיטלית. מדיה וקבצים בנושא לוגן הנדרסון בוויקישיתוף לוגן הנדרסון, ברשת החברתית פייסבוק לוגן הנדרסון, ברשת החברתית אקס (טוויטר) לוגן הנדרסון, ברשת החברתית אינסטגרם לוגן הנדרסון, במסד הנתונים הקולנועיים IMDb (באנגלית) לוגן הנדרסון, במסד הנתונים הקולנועיים KinoPoisk (ברוסית) לוגן הנדרסון, באתר אפל מיוזיק (באנגלית) לוגן הנדרסון, באתר ספוטיפיי לוגן הנדרסון, באתר MusicBrainz (באנגלית) לוגן הנדרסון, באתר Discogs (באנגלית) לוגן הנדרסון, באתר Songkick (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרלוס פנה

קרלוס (רוברט) פנה ג'וניור (Carlos Roberto Pena, Jr.; נולד ב-15 באוגוסט 1989) הוא שחקן, זמר ויוטיובר אמריקאי. ידוע בשל השתתפותו בסדרת הטלוויזיה "ביג טיים ראש" בניקלודיאון. פנה נולד בקולומביה, מיזורי וגדל בווסטון, פלורידה. פנה למד בבית הספר "Sagemont". כנער הופיע בהפקות מקומיות של המחזות "גריז" ו-"Man of La Mancha". הוא החל ללמוד ב"בית ספר מורשת אמריקאית", אך עבר ללוס אנג'לס כדי לקדם את קריירת המשחק שלו. התפקיד המשמעותי הראשון שלו היה תפקיד אורח בסדרה "ER", בגיל 15. מאוחר יותר באותה שנה, הופיע בתפקידי אורח בסדרות הטלוויזיה "המשפט של איימי" וב"סאמרלנד". כמ כן, הופיע ב-13 פרקים בסדרה "מדריך ההישרדות של נד". הוא הופיע בפרסומת טלוויזיה לאקדח מים, ותמונתו הופיעה גם על אריזת הצעצוע. פנה למד תיאטרון מוזיקלי בקונסרבטוריון בבוסטון, ובתקופה זו התקבל לתפקיד מרכזי בתוכנית הטלוויזיה "ביג טיים ראש". הוא עבר להוליווד באוגוסט 2009. ב-2011 הופיע בתוכנית המציאות "Miller Production". בשנת 2009 לוהק פנה לסדרת הטלוויזיה "ביג טיים ראש" בניקלודיאון, בתור אחד הדמויות הראשיות של הסדרה. פנה גם משתתף כזמר בלהקת הפופ "ביג טיים ראש", שהוקמה ב-2009, לצד הזמרים לוגן הנדרסון, ג'יימס מאסלו וקנדל שמידט, כולם שחקני התוכנית שהלהקה נושאת את שמה. בלהקה הוא ידוע בתור האיש הבלתי מאיים והבילתי צפוי (בפרק:שביתה ביג טיים). בשנת 2010 יצא אלבום הבכורה של הלהקה, "BTR", בשנת 2011 יצא האלבום השני, "Elevate" ובשנת 2013 יצא אלבומם השלישי והאחרון של הלהקה "24/seven" אשר שם כתב גם כמה שירים. בשנת 2014 התפרקה הלהקה. בשנת 2015 שיחק בסרט הדרמה "חלקי חילוף" בתפקיד אוסקר ואסקס לצדה של ג'יימי לי קרטיס. באותה שנה פנה השתתף בעונה ה-21 של תוכנית המציאות האמריקאית "רוקדים עם כוכבים" לצד הרקדנית המקצועית וויטני קרסון ושניהם זכו במקום הרביעי. בשנת 2016 לקח חלק בספיישל הטלוויזיוני "גריז: לייב" של רשת פוקס, בדמותו של קניקי. ב-11 בספטמבר 2013 התארס לשחקנית אלכסה וגה, שגם השתתפה בפרק הסיום של הסדרה ביג טיים ראש. ב-4 בינואר 2014 השניים התחתנו בפוארטו ואיארטה במקסיקו. לזוג שני בנים ובת. הראשון נולד בדצמבר 2016, השני נולד ביוני 2019 והשלישית נולדה במאי 2021. פנה ואשתו חולקים ערוץ יוטיוב בשם "LexLovesLos". ציפורים קטנות (2011) יאק: המלך הענק (2012) - דיבוב פיקסיז (2015) - דיבוב חלקי חילוף (2015) ממלכת הפילים (2016) - דיבוב להרוג את הסלהוף (2017) Sleep Away‏ (2018) החבורה מתאחדת מחדש (2020) סרט הרעשנים (2021) - דיבוב הקאסה-גרנדה: הסרט (2024) - דיבוב ER‏ (2004) מדריך ההישרדות של נד (2005-2004) המשפט של איימי (2005) סאמרלנד (2005) ביג טיים ראש (2013-2009) יד על הלב (2011) המדריך לרוק (2012) מרווין מרווין (2013) משפחת רעם (2015) הפינגווינים ממדגסקר (2015) אמא במיידי (2015) הרעשנים (2016-הווה) - דיבוב גריז: לייב (2016) - סרט טלוויזיוני חג מולד קסום (2017) - סרט טלוויזיוני Life Sentence ‏(2018) אהבה בים (2018) - סרט טלוויזיוני נשיקת חצות (2018) - סרט טלוויזיוני Picture Perfect Mysteries: Newlywed and Dead‏ (2019) - סרט טלוויזיוני מדיה וקבצים בנושא קרלוס פנה בוויקישיתוף קרלוס פנה, ברשת החברתית פייסבוק קרלוס פנה, ברשת החברתית אקס (טוויטר) קרלוס פנה, ברשת החברתית אינסטגרם קרלוס פנה, במסד הנתונים הקולנועיים IMDb (באנגלית) קרלוס פנה, באתר אפל מיוזיק (באנגלית) קרלוס פנה, באתר ספוטיפיי קרלוס פנה, באתר AllMusic (באנגלית) קרלוס פנה, באתר MusicBrainz (באנגלית) קרלוס פנה, באתר Discogs (באנגלית) Oh, Baby! Alexa and Carlos PenaVega Welcome Second Child, Us Weekly, ‏2019-07-02 (באנגלית)
אופולס

אופולס (בגרמנית: Ophüls) הוא שם משפחה גרמני. האם התכוונתם ל... מקס אופולס – במאי קולנוע יהודי - גרמני בתחילת המאה ה-20 מרסל אופולס – במאי קולנוע הידוע בסרטיו התיעודיים, בנו של מקס אופולס ויליאם אופולס – מרצה למדע המדינה ולתקשורת בארצות הברית אופוס
Rous sarcoma virus

Rous sarcoma virus הוא נגיף מסוג רטרו-וירוס והוא האונקווירוס הראשון שתואר. נגיף זה אחראי לסרקומה בתרנגולות. כמו רטרו-וירוסים אחרים, נגיף זה הוא בעל גנום RNA המשועתק לאחור ל-cDNA לפני שעובר אינטגרציה ל-DNA של התא המארח. הנגיף תואר לראשונה על ידי פייטון רוס ב-1911 בעת שעבד באוניברסיטת רוקפלר בניו יורק. רוס הזריק לתרנגולת בריאה תסנין חופשי מתאים שלקח מגידול בתרנגולת אחרת, ומצא כי התסנין יכול לגרום להתפתחות סרטן בתרנגולת הבריאה. הגידול היה מורכב מתאים של רקמת חיבור (סרקומה). על גילוי זה זכה רוס ב-1966 בפרס נובל. על פי מיון בולטימור RSV שייך לקבוצת נגיפי VI, נגיפי RNA בעלי גנום מובן (sense +) שיש שלהם DNA ביניים במחזור החיים. ל-RSV שלושה גנים: gag - מקודד חלבונים של הקפסיד pol - מקודד רוורס טרנסקריפטאז env - מקודד לחלבוני המעטפת הנגיפית src - מקודד לטירוזין קינאז שמוסיף קבוצות פוספט לחומצת האמינו טירוזין בחלבוני התא המארח. לרוב רטרו-וירוסים שעוברים רקומבינציה מאבדים חלק מהגנום שלהם בתהליך כך שהם לא יכולים ליצור ויריונים חדשים בעצמם, אך במקרה זה הגנום של הווירוס נשמר. בגנום של RSV יש רצפי LTR, המאפשרים את האינטגרציה שלו לגנום התא המארח וכן תורמים לביטוי יתר של הגנים של RSV. הגן src יכול לגרום לגדילה לא מבוקרת של תאים והוא אונקוגן. נמצא כי גן זה מופיע בממלכת בעלי החיים עם רמות גבוהות של שימור בין מינים. הגן נרכש על ידי RSV, ונכנס לגנום שלו, וכך מעניק לו את היכולת לגרום למיטוזה לא מבוקרת של תאי המארח. גן זה אינו חיוני לפרוליפרציה של RSV, אולם מגביר מאוד את הווירולנטיות שלו. מדיה וקבצים בנושא Rous sarcoma virus בוויקישיתוף Rous sarcoma virus, באתר NCBI (באנגלית) Rous sarcoma virus, באתר האנציקלופדיה של החיים (באנגלית) Rous sarcoma virus, באתר GBIF (באנגלית)
ריקליס

האם התכוונתם ל... דינה צבי-ריקליס – במאית ותסריטאית ישראלית משולם ריקליס – איש עסקים ישראלי-אמריקאי ערן ריקליס – במאי, מפיק ותסריטאי ישראלי שלום רונלי-ריקליס – מוזיקאי ומורה למוזיקה ישראלי יונתן ריקליס – מלחין, מפיק מוזיקלי ופסנתרן ישראלי ריקלין
פארק עולם המומינים

עולם המומינים (בפינית: Muumimaailma, בשוודית: Muminvärlden) הוא פארק המוקדש כולו לסדרת ספרי הילדים "המומינים" מאת טובה ינסון. הפארק ממוקם באי קאילו (Kailo) ליד העיר נאנטלי, הנמצאת בסמוך לטורקו שבפינלנד, ונפתח רשמית בשנת 1993. האטרקציה העיקרית בפארק היא העתק בגודל מלא של בית המומינים. האטרקציות המשניות הן: הבית הצהוב של המיולין המטבח של מומינאמא תחנת הכיבוי המחנה של סנופקין הסירה של מומינאבא אטרקציה מרכזית נוספת היא מפגש עם דמויות המומינים. הפארק פתוח החל מאמצע יוני עד אמצע אוגוסט. מדיה וקבצים בנושא פארק עולם המומינים בוויקישיתוף אתר האינטרנט הרשמי של פארק עולם המומינים פארק עולם המומינים, ברשת החברתית פייסבוק האתר הרשמי של הפארק ערך זה הוא קצרמר בנושא פינלנד. אתם מוזמנים לתרום לוויקיפדיה ולהרחיב אותו.
גן כרונינגן

גן כרונינגן הוא גן בתל אביב-יפו בין הרחובות שארית ישראל והתחייה, צמוד לצד המזרחי של אצטדיון בלומפילד. האזור היה נקרא בערבית באסה (ביצה) כי בחורף הייתה נקווית בו ביצה גדולה. באזור זה היה קיים "אצטדיון באסה" ובשנת 1962 נבנה במקומו אצטדיון בלומפילד. לצד האצטדיון הייתה חורשה דלילה שנקראה "חורשת באסה". האזור היה מוזנח. עיריית חרונינגן שבהולנד קשרה קשרי תרבות עם תל אביב (לא עיר תאומה) ותרמה כסף להקמת הגן הנקרא על שמה. נטעו מדשאות, נסללו שבילים להולכי רגל והותקנה תאורה. גן כרונינגן נפתח ב-1979. בשנות ה-80 נערכו בגן הופעות פתוחות לקהל ביוזמתו של יצחק ארצי שהיה ממונה על התרבות בעיריית תל אביב. בשנת 1968 נפתח בגן "מרכז המוזיקה העירוני תל אביב-יפו". בשנת 1995 נפתח במקום "היכל המוזיקה" להופעות. מדיה וקבצים בנושא גן כרונינגן בוויקישיתוף מרכז המוזיקה העירוני תל אביב-יפו
טרטוס (מחוז)

מחוז טרטוס (בערבית: مُحافظة طرطوس) הוא אחד מ-14 מחוזותיה של סוריה, משתרע במערב סוריה. שטחו של המחוז 1,892 קמ"ר, אוכלוסייתו הוערכה בשנת 2010 בכ-785,000 תושבים כאשר רובם עלווים. המחוז מחולק לחמש נפות ובירתו היא העיר טרטוס. חלקו הדרומי של המחוז גובל עם לבנון ובמערב יש לו רצועת חוף על הים התיכון. בעיר סאפיתא השוכנת במחוז נתגלו שרידים ליישוב פניקי השרידים הארכאולוגים באתר תל כזל (אנ') זוהו כעיר הפיניקית צומור המוזכרת במכתבי אל-עמארנה. המחוז מחולק לחמש נפות: נפת בניאס - בצפון נפת שייח' בדר - במרכז (צפוני) נפת דורייכיש - במרכז (דרומי) נפת סאפיתא - בדרום-מזרח נפת טרטוס - במערב מדיה וקבצים בנושא טרטוס בוויקישיתוף ערך זה הוא קצרמר בנושא גאוגרפיה של סוריה. אתם מוזמנים לתרום לוויקיפדיה ולהרחיב אותו.
לטקיה (מחוז)

מחוז לָטָקִיָה (בערבית: مُحافظة اللاذقية; א-לָּאדִ'קִיַּה) הוא אחד מ-14 מחוזותיה של סוריה, משתרע במערב סוריה. שטחו של המחוז 2,297 קמ"ר, אוכלוסייתו הוערכה בשנת 2010 בכ-991,000 תושבים כאשר רובם עלווים. המחוז מחולק לארבע נפות ובירתו היא העיר לטקיה. חלקו הצפוני של המחוז גובל עם טורקיה ובמערב יש לו רצועת חוף על הים התיכון. המחוז מחולק לארבע נפות: נפת לטקיה - בצפון-מערב נפת אל-חפה - במזרח נפת קרדאחה - במרכז נפת ג'בלה - בדרום-מערב מדיה וקבצים בנושא לטקיה בוויקישיתוף ערך זה הוא קצרמר בנושא גאוגרפיה של סוריה. אתם מוזמנים לתרום לוויקיפדיה ולהרחיב אותו.